Byens Hi-Fi asyl

«Byens hi-fi-asyl» er en norsk sang som ble skrevet av Øystein Sunde og utgitt mars 1979 på Sundes musikkalbum Hærtata hørt.

«Byens hi-fi-asyl» ble skrevet 1978 i forbindelse med showet Hallo i luken som Sunde fremførte på ABC-teatret samme år. Det var Svein Erik Børja som ba Sunde om å skrive en sang som sparket til Oslo Hi-Fi Center.P4's Krønike om Øystein Sunde program 4, kringkastet sommeren 1996.

Det måtte tre forsøk til for at resultatet ble tilfredsstillende. Flere musikere var involvert før forsøk 3 ble vellykket. Da satte Johnny Sareussen (bass), Jonas Fjeld (gitar) og Sunde (gitar) seg ned uten trommeslager og spilte den varianten som havnet på Hærtata hørt. Sunde la på lyden av plankestubber og ekstra akustisk gitar etterpå.NRK Radio P1 Bakoversnakk sendt 9. september 2016

Teksten handler om den fiktive Ståle Krapyl som er innehaver av en eksklusiv hi-fi-forretning. Krapyl har en nedlatende holdning til pengesvake kunder, mens de som har mer å rutte med, sørger han for blir «bitt av basillen» og deretter får et slags avhengighetsforhold til alt som er nytt innen hi-fi. Avhengigheten blir etter hvert i teksten sammenlignet med en rusmiddelavhengiges avhengighet til narkotika.

Både tekst og noter til «Byens hi-fi-asyl» ble publisert i noteboka Kjekt å ha–1 i 1990.Sunde, Øystein (1990). Kjekt å ha–1. Ex Libris Forlag AS: Oslo. ISBN 82-7384-274-6 s. 12/13

 Musikere og instrumenterHærtata hørt – informasjon på omslagets innerpose 
 Øystein Sunde: vokal, gitarer, plankestubber (som slås mot hverandre)
 Jonas Fjeld: gitar
 Johnny Sareussen: bass

 «Byens hi-fi-asyl» på samlealbum 
 Øystein Sunde i boks (1985)Discogs – Medium: Øystein Sunde i boks – Øystein Sunde (1985)
 Øystein Sundes 40 beste (1991)
 Sundes verden (2006)
 Sundes verden – 52 av de aller beste (2006)

Sunde fremførte «Byens hi-fi-asyl» 3. september 2003 i NRK programmet Retro.VG – 3. september 2003 side 58

 Referanser 

Kategori:Sanger fra 1979
Kategori:Sanger skrevet av Øystein Sunde